沙特阿拉伯

沙特阿拉伯（المملكة العربية السعودية 英语：Saudi Arabia）亚洲西部国家之一。 面积：2百万平方公里横里 人口：2千7百万弗罢 地理环境 沙特在拉阿拉伯半岛个中心区域，气候条件邪气推板，水资源少，空气干旱，弗适合耕种；倒是箇个场许邪气适合放牧，箇咾从古代开始，迭个地方就一直是放羊个场许。条件稍许好一点个是靠近红海个地区，有绿洲搭水资源，个咾现在沙特大部分经济也集中在拉伊搭。 政治 沙特是一个典型个君主制国家，国王搭伊拉个家族成员控制全国个权利搭财富。政府部门侪是伊拉家族个成员掌握。沙特弗允许有议会政党，对别他思想个控制也邪气严格。在拉阿拉伯之春个活动里向，沙特受到个冲击比较小。 经济 沙特是一个石油国家，国家主要个收入侪是依靠石油。因为别个方面条件比较推板，思想上向貤有得交关限制，沙特个工业搭服务业发展侪比较推板。到乃，主要个石油加工还是要依靠其他国家个公司开发，自家开发弗出。 除脱仔石油出口，沙特另外一个支柱是伊拉个朝圣经济。因为掌握麦加，麦地那两个圣城，沙特每年要有上千万穆斯林来朝拜，带来个收入邪气多，迭个也成为仔沙特个一大增长点。 宗教 沙特阿拉伯是一个回教国家，国家是回教个瓦哈比派，执行严格个宗教法律，弗允许交关现代个娱乐活动，妇女弗好开车子。但不过，2018年6月份开始，沙特阿拉伯允许女性驾车哉，希望用迭个策改善国家形象，促进经济发展。同年1月同2月，沙特女性获准进入足球场看比赛，还弗需要通过男性亲属个同意就好自家开办事业。2019年8月2号，沙特阿拉伯又颁布一系列有利妇女个法令。 对于别他宗教，侪弗允许传播。沙特也是世界上向宗教迫害顶结棍个国家之一。 国内个穆斯林大部分是瓦哈比派个信徒，弗过来勒波斯湾地区，也有交关什叶派信徒，伊拉经常搭沙特中央政府爆发矛盾。 在拉外来务工人员里向，有交关来自菲律宾个天主教信徒，弗过伊拉弗好公开崇拜个，否则要畀沙特个宗教警察捉牢驱逐出国个。 外国人在拉沙特旅游搭工作一定要当心，作兴碰弗碰就会得在拉宗教问题上向“冒犯”伊拉沙特人。 参考资料 外部链接 Government Saudi Arabian Information Resource 档案，存勒互联网档案馆当中。（2020年7月12号）, Saudi Ministry Education Saudi Arabian Information Resource, Saudi Ministry of Culture and Information Royal Embassy of Saudi Arabia 档案，存勒互联网档案馆当中。（2019年12月9号） in Washington, DC Chief of State and Cabinet Members 档案，存勒互联网档案馆当中。（2013年8月19号） General CIA World Factbook entry on Saudi Arabia Saudi Arabia 档案，存勒互联网档案馆当中。（2010年6月11号） at UCB Libraries GovPubs Understanding Saudi Arabia, Kamal Nawash Saudi Arabia 档案，存勒互联网档案馆当中。（2008年10月14号） from al-Bab